Sporočilo medijem

Ljubljana, 5. junija 2015

**Veliko zanimanje za slovenske proizvode na Nacionalnem dnevu trgovskih agentov v Parizu**

Na včerajšnjem Nacionalnem dnevu trgovskih agentov, ki se ga je udeležilo prek 450 agentov iz cele Francije, je Gospodarska zbornica Slovenije (GZS) v sodelovanju z veleposlaništvom RS v Parizu, zastopala sedem slovenskih podjetij. Tako je predstavljala

Pivovarna Laško, Plastiko Skaza, Rinz Ros, Riko, Semenarna, Toring Turbine ter Watjer.

Iskra ISD je na srečanju sodelovala samostojno.

Prek 60 trgovskih agentov je obiskalo slovensko stojnico. Za vsa zastopana slovenska podjetja je bil izkazan interes s francoske strani, ki je izrazito velik za inovativne, dizajnerske in eko izdelki, seveda pa so zanimivi tudi slovenski prehrambeni izdelki. V naslednjem koraku tako pričakujemo, da agenti povezali z navedenimi podjetji in tako v neposrednem stiku z njimi iskali možnosti za sodelovanje.

Predstavniki GZS in veleposlaništva so imeli še razgovore na Pariški zbornici (CCI Paris) in na francoskem združenju delodajalcev MEDEF, ki združuje največja francoska podjetja. Na Pariški zbornici so se dogovorili za organizacijo vrste panožnih gospodarskih delegacij. Posebej so na tamkajšnji zbornici izpostavili interes za sodelovanje pri organizaciji obiska slovenskih delegacij s področja prehrane, lesne in pohištvene industrije ter gradbeništva. Pariška zbornica ima neposredne kontakte tako s proizvajalci kot trgovci, distributerji in agenti. Delegacije bodo izvedene v začetku naslednjega leta.